రాజ్‌కుమార్ సాంగ్వాన్

రాజ్‌కుమార్ సాంగ్వాన్ ( జననం 5 మార్చి 1960)  భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో బాగ్‌పట్ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
రాజ్‌కుమార్ సాంగ్వాన్‌ చౌదరి చరణ్ సింగ్ ద్వారా రాజకీయాలలో వచ్చి 1980లో బాగ్‌పత్‌లో జరిగిన మాయా త్యాగి ఘటనతో సహా పలు రైతు & విద్యార్థుల ఉద్యమాల్లో పాల్గొని అనేకసార్లు సంగ్వాన్ జైలు శిక్షను ఎదుర్కొన్నాడు. ఆయన ఆ తరువాత రాష్ట్రీయ లోక్‌దళ్‌ పార్టీలో చేరి 1982లో పార్టీ మీరట్ జిల్లా ఉపాధ్యక్షుడిగా తన రాజకీయ జీవితాన్ని ప్రారంభించాడు. రాజ్‌కుమార్ 1986లో ఆర్ఎల్‌డీ విద్యార్థి విభాగమ్ జాతీయ ఉపాధ్యక్షుడిగా, 1990లో మీరట్‌లోని యూత్ ఆర్‌ఎల్‌డి జిల్లా అధ్యక్షుడిగా ఆ తర్వాత యూత్ ఆర్‌ఎల్‌డిలో పశ్చిమ ఉత్తరప్రదేశ్ అధ్యక్షుడిగా నియమితుడయ్యాడు. 

రాజ్‌కుమార్ సాంగ్వాన్‌ను 1995లో చౌదరి అజిత్ సింగ్ ఆయనను జార్ఖండ్, బీహార్ ఎన్నికలకు రాష్ట్ర ఇన్‌ఛార్జ్‌గా నియమించాడు. ఆయనను ఆ తరువాత ఆర్ఎల్‌డీ రాష్ట్ర ప్రధాన కార్యదర్శిగా,  సంస్థ రాష్ట్ర ప్రధాన కార్యదర్శిగా పని చేశాడు. రాజ్‌కుమార్ సాంగ్వాన్‌ చౌదరి 2024లో జరిగిన లోక్‌సభ ఎన్నికలలో బాగ్‌పట్ నియోజకవర్గం నుండి ఆర్ఎల్‌డీ అభ్యర్థిగా పోటీ చేసి తన సమీప ప్రత్యర్థి సమాజ్ వాదీ పార్టీ అభ్యర్థి అమర్‌పాల్ పై 159459 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1960 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు